
48 DR 31.10.2012 

 
Tuan Pengerusi, Yang Berhormat Jasin juga menyentuh tentang dana automotif 

bumiputera dan pemansuhan sistem AP terbuka serta rancangan kerajaan bagi membantu 
pengusaha bumiputera. Selaras dengan keputusan kerajaan untuk memansuhkan sistem 
AP terbuka pada 13 Disember 2015 berkuat kuasa 1 Januari 2010, setiap unit AP terbuka 
yang dikeluarkan dikenakan caj sebanyak RM10,000 seunit. Sehingga 30 Ogos 2012, 
sebanyak RM752.4 juta telah dikutip seperti yang dipersetujui antara kerajaan dan 
pemegang-pemegang AP terbuka tersebut. Sebahagian daripada kutipan ini akan 
disalurkan kepada dana automotif bumiputera untuk membantu syarikat-syarikat berkenaan 
bersedia menghadapi cabaran apabila sistem AP terbuka dimansuhkan dengan 
berkecimpung dalam bidang perniagaan lain yang berkaitan automotif. 

■1550 

Sesi Parlimen telah meluluskan RM50 juta bagi dana ini. Pada sesi kali ini 
tambahan RM100 juta lagi dipohon untuk terus melaksanakan program-program yang telah 
dirancang dalam bentuk pinjaman mudah untuk dijadikan modal kerja atau geran bagi 
program bina upaya pada masa yang akan datang. 

Tuan Pengerusi, Yang Berhormat Jasin juga menyentuh berkenaan dengan status 
NAP Review dan begitu juga dengan kos pemilikan kenderaan di Malaysia dan negara 
serantau. Suka saya jawab perkara ini bahawa NAP adalah bertujuan untuk membantu 
usaha transformasi dan integrasi industri automatif tempatan ke dalam jaringan industri 
serantau dan global. Ke arah kajian semula NAP 2012, satu rangka kerja yang telah 
dibahagiakan kepada hala tuju dan strategi yang telah ditetapkan. Hala tuju kajian semula 
NAP merangkumi teras-teras seperti pelaburan, teknologi dan kejuruteraan serta keluasan 
pasaran. Kerajaan juga akan berusaha bagi merealisasikan aspirasi Malaysia untuk 
menjadi hab segmen Energy Efficient Vehicle (EEV) melalui pelaburan strategik dan 
adaptasi teknologi tinggi oleh syarikat-syarikat automatif untuk pasaran tempatan, serantau 
dan antarabangsa menjelang tahun 2020. 

Kos pemilikan kenderaan di Malaysia adalah antara yang terendah di rantau Asia 
Tenggara. Perkara ini adalah disebabkan kos minyak kenderaan, insurans premium dan 
cukai jalan yang rendah. Kerajaan sedar bahawa industri automotif tempatan perlu 
dimajukan lagi supaya ianya menjadi industri yang lebih berdaya saing dan seterusnya 
dapat memberi implikasi yang positif terhadap rakyat terutamanya dalam menawarkan 
kenderaan dengan harga yang berpatutan. 

Tuan Pengerusi, Yang Berhormat Jasin juga menyentuh berkenaan impak 
pengurangan duti eksais dan pengenalan sistem tender bagi AP kenderaan. Ada juga Ahli-
ahli Yang Berhormat yang lain telah menyentuh perkara ini juga tadi. Bagi pendapat 
kerajaan, kehilangan hasil cukai dianggarkan sekitar RM7 bilion setahun. Ini akan 
membataskan keupayaan kerajaan bagi mengeluarkan harga barangan keperluan asas 
pada kadar berpatutan dan juga pembangunan infrastruktur yang diperlukan bagi 
menampung keperluan industri pengangkutan negara. Bagi industri kenderaan terpakai 
melibatkan penyusutan nilai kenderaan terpakai secara mendadak menyebabkan 
permasalahan di antara pemilik kenderaan dengan institusi perbankan di mana nilai 
pinjaman yang tertunggak adalah lebih tinggi berbanding dengan nilai pasaran kenderaan 
tersebut. 

Berkenaan dengan sistem tender bagi AP, cadangan pembangkang ini adalah 
tidak praktikal dan tidak menjamin pengurangan harga kerana bagi mendapat hasil kerajaan 
yang hilang berikutan penghapusan duti eksais, setiap unit AP perlu dijual dengan harga 
sekitar RM50,000 seunit. Bagaimanapun, sistem tender yang menyebabkan pemegang AP 
membayar harga bidaan yang tinggi dapat membantu mengurangkan harga jualan 
kenderaan tersebut. Oleh yang demikian, kerajaan di bawah Dasar Automatif Nasional, 
NAP, sedang menimbang beberapa langkah yang merangkumi isu harga jualan kenderaan 
kita. 

Tuan Pengerusi, Yang Berhormat Jasin juga menyentuh beberapa perkara. 
Satunya, tadi apakah bentuk fasa ketiga di bawah ASEAN Economic Community ataupun 
AEC. Kedua, adakah kita berkemampuan untuk mencapai sasaran tersebut. Untuk 
makluman Yang Berhormat, AEC akan dilaksanakan di dalam empat fasa. Lebih 85 peratus 
langkah-langkah di bawah Pelan Tindakan AEC telah dilaksanakan di bawah fasa satu dan 
dua dari tahun 2008 hingga 2011.  

 



Tuan Pengerusi, Yang Berhormat Jasin juga menyentuh tentang dana automotif. bumiputera dan pemansuhan sistem AP terbuka serta rancangan kerajaan bagi membantu pengusaha bumiputera. Selaras dengan keputusan kerajaan untuk memansuhkan sistem AP terbuka pada 13 Disember 2015 berkuat kuasa 1 Januari 2010, setiap unit AP terbuka yang dikeluarkan dikenakan caj sebanyak RM10,000 seunit. Sehingga 30 Ogos 2012, sebanyak RM752.4 juta telah dikutip seperti yang dipersetujui antara kerajaan dan pemegang-pemegang AP terbuka tersebut. Sebahagian daripada kutipan ini akan disalurkan kepada dana automotif bumiputera untuk membantu syarikat-syarikat berkenaan bersedia menghadapi cabaran apabila sistem AP terbuka dimansuhkan dengan berkecimpung dalam bidang perniagaan lain yang berkaitan automotif. #1550. Sesi Parlimen telah meluluskan RM50 juta bagi dana ini. Pada sesi kali ini tambahan RM100 juta lagi dipohon untuk terus melaksanakan program-program yang telah dirancang dalam bentuk pinjaman mudah untuk dijadikan modal kerja atau geran bagi program bina upaya pada masa yang akan datang. Tuan Pengerusi, Yang Berhormat Jasin juga menyentuh berkenaan dengan status NAP Review dan begitu juga dengan kos pemilikan kenderaan di Malaysia dan negara serantau. Suka saya jawab perkara ini bahawa NAP adalah bertujuan untuk membantu usaha transformasi dan integrasi industri automatif tempatan ke dalam jaringan industri serantau dan global. Ke arah kajian semula NAP 2012, satu rangka kerja yang telah dibahagiakan kepada hala tuju dan strategi yang telah ditetapkan. Hala tuju kajian semula NAP merangkumi teras-teras seperti pelaburan, teknologi dan kejuruteraan serta keluasan pasaran. Kerajaan juga akan berusaha bagi merealisasikan aspirasi Malaysia untuk menjadi hab segmen Energy Efficient Vehicle (EEV) melalui pelaburan strategik dan adaptasi teknologi tinggi oleh syarikat-syarikat automatif untuk pasaran tempatan, serantau dan antarabangsa menjelang tahun 2020. Kos pemilikan kenderaan di Malaysia adalah antara yang terendah di rantau Asia Tenggara. Perkara ini adalah disebabkan kos minyak kenderaan, insurans premium dan cukai jalan yang rendah. Kerajaan sedar bahawa industri automotif tempatan perlu dimajukan lagi supaya ianya menjadi industri yang lebih berdaya saing dan seterusnya dapat memberi implikasi yang positif terhadap rakyat terutamanya dalam menawarkan kenderaan dengan harga yang berpatutan. Tuan Pengerusi, Yang Berhormat Jasin juga menyentuh berkenaan impak pengurangan duti eksais dan pengenalan sistem tender bagi AP kenderaan. Ada juga Ahli- ahli Yang Berhormat yang lain telah menyentuh perkara ini juga tadi. Bagi pendapat kerajaan, kehilangan hasil cukai dianggarkan sekitar RM7 bilion setahun. Ini akan membataskan keupayaan kerajaan bagi mengeluarkan harga barangan keperluan asas pada kadar berpatutan dan juga pembangunan infrastruktur yang diperlukan bagi menampung keperluan industri pengangkutan negara. Bagi industri kenderaan terpakai melibatkan penyusutan nilai kenderaan terpakai secara mendadak menyebabkan permasalahan di antara pemilik kenderaan dengan institusi perbankan di mana nilai pinjaman yang tertunggak adalah lebih tinggi berbanding dengan nilai pasaran kenderaan tersebut. Berkenaan dengan sistem tender bagi AP, cadangan pembangkang ini adalah tidak praktikal dan tidak menjamin pengurangan harga kerana bagi mendapat hasil kerajaan yang hilang berikutan penghapusan duti eksais, setiap unit AP perlu dijual dengan harga sekitar RM50,000 seunit. Bagaimanapun, sistem tender yang menyebabkan pemegang AP membayar harga bidaan yang tinggi dapat membantu mengurangkan harga jualan kenderaan tersebut. Oleh yang demikian, kerajaan di bawah Dasar Automatif Nasional, NAP, sedang menimbang beberapa langkah yang merangkumi isu harga jualan kenderaan kita. Tuan Pengerusi, Yang Berhormat Jasin juga menyentuh beberapa perkara. Satunya, tadi apakah bentuk fasa ketiga di bawah ASEAN Economic Community ataupun AEC. Kedua, adakah kita berkemampuan untuk mencapai sasaran tersebut. Untuk makluman Yang Berhormat, AEC akan dilaksanakan di dalam empat fasa. Lebih 85 peratus langkah-langkah di bawah Pelan Tindakan AEC telah dilaksanakan di bawah fasa satu dan dua dari tahun 2008 hingga 2011.